Kogukonnakino Kindluse Koolis: "Tüdruk nimega Willow"
2026-01-22 18:00 - 19:45 UTC | Kindluse Kool, Roheluse tee 4, Järveküla, Rae vald, 75304, Eesti
Tule kogukonnakinno Kindluse Koolis!

Seekord vaatame filmi “Tüdruk nimega Willow”. Kinoseanss algab kell 18.00.

Tutvustus:Willow avastab oma vanatädile Alwinale kuulunud metsast kirja, milles paljastatakse ta pärinemine nõidadest. Seepeale tuleb Willow’l endas nõiavõimed äratada ja veel kolme nõia abiga maagiline mets päästa, enne kui aeg otsa saab ja tragöödia aset leiab.Film põhineb Sabine Bohlmanni populaarsel raamatusarjal.
Eesti vaatajate jaoks on filmitegelastele oma hääle andnud Stella Hatsukov (Willow), Andres Roosileht, Risto Vaidla, Brit Potisepp, Aurora Varema, Tuuli Maarja Möller, Liisa Nõlvak, Mirjam Aavakivi ja Mihkel Toomet.
Film on dubleeritud Orbital Vox Stuudiotes. Dublaažirežissöör on Markku Tiidumaa ja dublaažiprodutsent on Greeta Võsu. Eesti keelde tõlkinud Elo Kaalep.
Vaata treilerit: https://www.youtube.com/watch?v=RWlu4QMOFLk

Piletihinnad: täispilet 5 €, sooduspilet 4 € (õpilased, tudengid, pensionärid). Maksmine sularahas kohapeal.

NB! Kindluse kool ja MTÜ Kindluse Kool juhivad tähelepanu, et kogukonnakino seanssidel viibivate alaealiste eest vastutavad nende vanemad või muud seaduslikud eestkostjad. Kõik sündmusel osalejad on kohustatud järgima kooli sisekorraeeskirju ja alluma sündmuse korraldajate suunistele.
Kogukonnakino korraldab MTÜ Kindluse Kool koostöös Kindluse Kooliga.

Infotund 1. klassis astuvate laste vanematele
2026-02-04 16:00 - 18:00
Lapsevanemad, kelle laps astub sügisel 1. klassi, on oodatud Kindluse Kooli tutvustavasse infotundi, mis toimub 4. veebruaril algusega kell 16.00. Jagame infot ning toimuvad ekskursioonid koolimajas.
Sissepääs kooli peauksest. Palume saabumisel varuda aega parkimiskoha leidmiseks. Soovitame parkida Kindluse Spordikeskuse parklasse. Sündmus kestab orienteeruvalt kaks tundi.
Infotund on mõeldud lapsevanematele.
Kohtumiseni!

Kogukonnaõhtu Kindluse Koolis
2026-03-11 18:00 - 20:00
Kolmapäeva, 11. märtsi õhtul ootame taas Kindluse koolimajja kogu kogukonda!

Sel korral on tavapärase loengu asemel plaanis hoopis kolm paralleelselt toimuvat tegevust: esmakordselt toimuv kogukonna mälumäng, Piret Pääri juhitud jutuõhtu ning kogukonnakino.

MälumängEsmakordselt kutsume Kindluse kogukonda osalema mälumängul! Osalemiseks tuleb kokku panna neljaliikmeline tiim ning registreerida osalemine siin -> https://forms.gle/jjozs1Nnra9AZDE46Osalemiseks ei pea olema Kindluse Kooli lapsevanem.

JutuõhtuSuure rõõmuga tervitame taas koolimajas jutuvestjat Piret Pääri, kes oma oktoobrikuisel külaskäigul meid täielikult võlus. Piret Pääriga saab end unustada juttude põnevasse maailmasse ning argipäevast täielikult välja lülitada.

KogukonnakinoParalleelselt mälumängu ning jutuõhtuga toimub kinoõhtu ning avatud on kinokohvik. Kinoõhtut veab eest Kindluse Kooli MTÜ. Täpsem info filmi kohta peagi.

Tule veeda koolimajas üks tore õhtu koos kogu pere ja sõpradega. Kõikide tegevustega alustame kell 18.00. Oled väga oodatud!

Kindluse Kooli Jüriöö jooks 2026
2026-04-22 18:00 - 20:00
22. aprillil algusega kell 18.00 toimub neljandat korda Kindluse Kooli Jüriöö jooks. Tegemist on ägeda kogukondliku sündmusega, kus saavad kokku nii õpilased, kooli meeskond kui ka lapsevanemad!

Iga õpigrupp on esindatud vähemalt ühe jooksutiimiga. Väga oodatud on ka lapsevanemate võistkonnad!
Registreerida saab siin kuni 10. aprillini: https://forms.gle/ChrrUKbY6n96YVh49

– Jüriöö jooksu joostakse teatejooksuna.
– Võistluse trajektoor kulgeb ümber koolimaja ja spordihoone (distantsi pikkus 1 km).
– Start, registreerimislauad ja ühine soojendus toimuvad/asuvad algklasside maja ees tartaankattega alal.
– Täiskasvanute võistkond koosneb viiest liikmest, iga liige jookseb 200 meetrit. Igas võistkonnas peab olema vähemalt 2 naist.
– Alustame ühise soojendusega kell 18.00.
– Sündmuse orienteeruv lõpp on kell 20.00.
– Palume, et võistkond paneks ennast sarnaselt riidesse (näiteks kõik liikmed kannavad sama värvi riideid või on meisterdanud endale sildid vms). Aga see pole kohustuslik, pigem üleskutse olla loominguline!
– Teatepulgaks on igal võistkonnal oma tõrvik (näiteks ise meisterdatud tõrvik või LED-aiavalgusti, mis on tõrviku kujuga vms). Tõrvik tuleb võistkonnal ise hankida.
– Kohale jõudes annab iga võistkond endast märku registreerimislauas, sealt väljastatakse iga tiimi viimasele jooksjale võistlusnumber.

Pealtvaatajad on väga oodatud kaasa elama!
Kohtumiseni Kindluse Kooli Jüriöö jooksul!
